তানজিম নাঈমাহ সন্ধ্যাবেলা টিউশনিতে যাচ্ছিলেন। রাস্তা পার হওয়ার সময় একটি ছেলে তাকে পেছন থেকে ধাক্কা দেয়। কোন রকম নিজেকে সামলে নিয়ে রাস্তা পার হওয়ার পর ছেলেটিকে ধরতে পেছন পেছন দৌঁড়ায় নাঈমাহ। ছেলেটি একটি ফুটওভারব্রীজে ওঠে গেলে কিছু লোকজন মোবাইল চোর ভেবে ছেলেটিকে ধরে ফেলে। নাঈমাহ লোকগুলোকে জানান ছেলেটি তার গায়ে হাত দিয়েছিল। ‘নারীর গায়ে হাত দেওয়া তো কোন ব্যাপার না, মোবাইল চুরি করলে ব্যাপারটা গুরুতর ঘটনা হত’- এটাই ছিল লোকগুলোর মনোভাব। এই পরিস্থিতিতে ছেলেটি যেন পালাতে না পারে এজন্য ওর ব্যাগে থাকা পিপার স্প্রে দেয় ছেলেটির চোখে স্প্রে করে নাঈমাহ। বিদেশে নারীরা নিজেদের নিরাপত্তার জন্য ইদানিং পিপার স্প্রে ব্যাগে রাখছেন। নাঈমাহ’র মামা বিদেশ থেকে তেমনি একটি স্প্রে এনে দিয়েছিলেন ভাগ্নিকে।